סיכום מפגש zoom עם אבי לואיס, מהנדס תוכנה בfacebook, בחסות "כולא לייק" ובהנחיית שמעון מויאל:   
  
שמעון הציג את עצמו ואת קהילת "[כולא לייק](https://www.linkedin.com/company/just-like/)",  
שבזכותה הגיעו להרצאה הנפלאה הזו קרוב ל100 איש.  
המשיך ותיאר את "פרדוקס הג'וניור" שדחף להקמתה, ונתן את הבמה לאבי.  
אבי סיפר על תפקידו בקצרה ובפתח דבריו הציג את הפוסט שכתב בlinkedin אודות:  
"10 טיפים לראיון קוד מוצלח". ([פוסט "10 טיפים לראיון קוד מוצלח"](https://did.li/pU6Hw))  
  
מה בוחנים בראיון קוד מבחינתי כמראיין/מבחינת facebook?  
1. **קוד** – שימוש נכון, קריא, נקי. בד"כ יינתן בשפת תכנות לבחירתנו, אך לא פסאודו קוד.   
ירצו לראות שימוש במבני נתונים הנכונים, תרגום נכון של הבעיה המילולית לקוד.  
  
2. **אלגוריתמיקה** – חשיבה לוגית. יצירה של פתרון יעיל ונכון שיפתור את הבעיה.  
בד"כ יביאו לנו קלט ופלט רצוי, או שיבקשו לייעל פתרון. לציין סיבוכיות זמן ומקום.

3. **תקשורת רציפה וטובה** – לראות הפנמה של תשובות, יכולת לתאר בצורה נוחה ובהירה את השאלות והפתרון למראיין.

4. **אימות הפתרון** – מציאת ותיקון באגים על ידינו, הסבר של הקוד שכתבנו בפתרון.

**עשרת הטיפים:**

1. **חיבור תקין לאינטרנט**. זה יכול להלחיץ אם יש באגים בתקשורת, ואפילו להפיל את הריאיון. לכן, יש להקפיד על חיבור טוב ואמין לאינטרנט,   
   במיוחד בתקופת הקורונה בה הרבה ראיונות מבוצעים מרחוק.
2. **לחשוב בקול רם** – זה יכול ללכת לשני הכיוונים אך לדעתי זה עדיף. האווירה פחות נעימה כיש דממה באוויר.   
   מי שמשתף את המחשבות, גם אם הן לא בהכרח נכונות, זה יכול להעיד על רצון חיובי ללמוד ואף לגרום למראיין לעזור לך.
3. **לשאול שאלות**. לא רק אודות השאלה מבחינה טכנית, אלא שאלות על פורמט הפלט,  
   מקרי קצה, כמה זמן נשאר.. זה יוכל לעזור לך במימוש וגם מראה שאתה אדם מחושב ולא קופץ למסקנות/צולל לפתרון מהר מדיי.
4. **אימות וניתוח** - לבחון אם יש בעיית סינטקס/מקרה קצה שפספסנו.  
   המלצה טובה בעיניי היא לקחת קלט כלשהוא ולבצע הרצה ידנית.  
   גם אם לא שאלו, תנסה לפענח את סיבוכיות הזמן והמקום. זו הגדלת ראש רצויה.
5. **קוד קריא**. חשוב לשני הצדדים.  
   יתרום לכך שלא נתבלבל, וגם מי שעוקב יצליח להבין מה קורה.  
   איך נראה קוד קריא?  
   שמות הגיוניים למשתנים, חלוקה לפונקציות עזר חיצוניות..  
   להימנע מאוסף לולאות מקוננות, ואם צריך יותר מאחת, אולי יש כיוון יעיל יותר ברוב המקרים.
6. **לשפר את הפתרון**.  
   אחרי הסיום והניתוח, תחשוב אם&איך אתה יכול לשפר את הפתרון, או אולי את סיבוכיות הזמן (לדוג' מ-n^2 לn log(n)-), שהמראיין יהיה זה שיחדול אותך וימשיך הלאה.
7. **לא לשאול שאלות אישיות**.  
   לא לשאול את המראיין שאלות אישיות עליו, כמו גיל/דת/גזע/מין וכו'..  
   זה לא מצטייר בצורה טובה ויכול להוביל לפסילת המועמד.
8. **כן לשאול שאלות מקצועיות**. לגבי החברה, הטכנולוגיה בה, ה"אני מאמין" שלה.
9. **לא להילחץ** מראיון לא מוצלח.   
   בפייסבוק לדוג', יכולים להיות כמה ראיונות ביום אחד.  
   לא צריך להילחץ אם אחד מהם לא הולך חלק.  
   כל ראיון עומד בפני עצמו, ומה שהיה בעבר שייך לעבר.
10. **לא להתייאש!**  
    גם אם לא התקבלת, זה לא צריך לעצור אותך.  
    זו לא דחייה אישית. זו חברה שמחפשת משהו מסוים עם הרבה קריטריונים שונים.  
    יש ביקוש גדול בהייטק הישראלי, עם הזמן, הרצון וההכנה הנכונה אתה תצליח.   
      
    **משאבים מומלצים שיעלו את סיכויי הקבלה:**1. ספר מפורסם בשם Cracking the Coding Interview"".   
    (להורדה *בחינם* [Cracking the Coding Interview - free download](https://did.li/NOmTY) )  
    מתייחס בנוסף לפָּן של איך לעבור את הריאיון מבחינה התנהגותית,  
    כי האישיות ועבודת הצוות זה גם חלק לא מבוטל מהריאיון והליך הקבלה.  
      
    2. אתר [LeetCode](https://leetcode.com/problemset/all/).   
    חינמי, ועם המון שאלות קוד ופתרון שלהם, כאשר הרבה מתוכן נשאלו בראיונות עבודה.  
      
    **שאלות ותשובות:**1. אם יש פתרון שמישהו הציע אפילו שהוא לא הכי טוב, להגיד אותו או שעדיף לוותר?  
    בד"כ בהתחלה זה בסדר גמור ואפילו טוב מאוד לציין שיש לנו פתרון נאיבי ולא הכי יעיל, עם סיבוכיות זמן לא הכי טובה, אבל זו דרך חשיבה טובה ומוצלחת.  
    נתחיל בפתרון כלשהוא שהבעיה תיפתר, ומשם ננסה לשפר אותו.  
      
    2. לשאול שאלות על הבעיה לא יכול גם להקשות עליי?  
    צריך באמת לקחת את זה בגבול מסוים.  
    לא לשאול בכלל ולקפוץ ישר לפתרון זה דווקא יכול להיות מה שמקשה.  
    מי ששואל על תקינות קלט/פלט ומקרי קצה יכולים לקבל אינדיקציה שתוביל אותם לפתרון איכותי יותר  
      
    3. איך להתמודד על blackout ולחץ?  
    שמעון דיבר על הסיבה המרכזית לכך, שאנחנו לא יודעים לקראת מה אנחנו באים.  
    צריך לעשות סימולציות ולהבין לאן אנחנו מגיעים. הכנה טובה יכולה למנוע לחץ.  
    אבי הוסיף שזה ידוע שמדובר בסיטואציה מלחיצה, לשני הצדדים.  
    בסוף, מראיין לא בא להפיל, אלא הוא בא להבין מה סט הכישרונות והיכולות שלך,  
    והאם הם מתאימים למשרה באותה חברה.  
    אם יש blackout במהלך הריאיון, בד"כ יש נכונות של המראיינים לעזור.  
    לכן חשוב "לחשוב בקול רם" ולשתף את המראיין ואולי משם תיפתח הדרך לתשובה.

4. האם לגיטימי ואיך לבקש פידבק?

לדעתי כן, זה מאוד לגיטימי.   
במהלך הריאיון ואפילו בסופו, אין כ"כ זמן לקבל פידבק.  
יש מקום לדעתי לשאול בסוף את המגייס לפידבק.  
לכל חברה כנראה יש מדיניות משלה, אבל אין מה להפסיד.  
אפשר לשלוח מייל קצר ולבקש מהמגייסת פידבק.  
שמעון מוסיף שיכול להיות שהפידבק הזה יעזור לנו להבין מה לשפר,  
כי יכול להיות שחשבנו שמבחינה טכנית לא היינו מספיק טובים והסיבה בכלל אחרת.

5. אם באמת בנאדם נתקע או לא יודע.. מה עושים?  
בד"כ המראיין ייתן רמז קטן, ואז גדול,   
יכול להיות שהוא יביא את הפתרון ויבחן את היכולת לכתוב קוד.  
יכול להיות שהמראיין יחתוך את השאלה ויעבור לשאלה הבאה.  
בפייסבוק, כל ריאיון הוא 45 דקות שמוקדשות לשתי שאלות,  
אז אם הראשונה לא הולכת טוב - עוברים לשאלה השנייה.  
אם השנייה תלך טוב זה לא בהכרח יפסול את המועמד.

6. יכולים לשאול שאלות על טכנולוגיה?  
בפייסבוק יש ריאיון שלם שמוקדש רק לזה.  
מיקרו סרוויסים, הסברה של ארכיטקטורה..  
לדוג': אתה בונה את וואטסאפ מאפס. איך תעשה את זה?  
זו הכנה שונה משאלות קוד, אפילו אם זה ספציפי לשפה מסוימת, כמו React.  
או לדוג' - תסביר לי ירושה בשפות OOP.  
אז יש המון חומר באינטרנט בנושאים אלה.  
בד"כ לתפקידים פתוחים שלא צריכים התמחות ספציפית בשפה מסוימת לא יגיעו לדקויות.  
  
7. לגיטימי לשאול מה הולך להיות בריאיון, האם הוא יהיה טכנולוגי/טכני/עיצובי..?  
בד"כ המגייסת תגיד לנו, ואם לא – לגיטימי לשאול.  
אפשר גם לחפש מידע באינטרנט אודות החברה/תפקיד.

8. האם משרת פיתוח אוטומציה יכולה להוות מקפצה לתפקיד פיתוח תוכנה?  
זה מתחבר לפרדוקס של צריך ניסיון כדי לקבל ניסיון  
אם יש לך עכשיו הזדמנות ואין עוד משהו על הפרק -> זו אחלה מקפצה להיכנס לעולם ההייטק ומשם לקפוץ למשרות פיתוח תוכנה.  
יהיה מאוד מאוד קשה בלי רקע רלוונטי/ידע מתאים לקפוץ ישירות למשרת AI או ML.

9. למה שואלים על תהליכים עם חברות אחרות?  
אני אישית משתדל להגיד את האמת, ואם אני בתהליך עם חברות אחרות אז להגיד את זה בלי לפחד. אולי זה אפילו יגרום להם לרצות אותך יותר.  
יש ביקוש ענק בשוק, ובאופן כללי אני ממליץ להגיש קו"ח לחברות שונות במקביל.  
  
10. מה עושים כשנתקלים בשאלה שמכירים?  
אצלנו אחרי שמציגים את השאלה, שואלים את המרואיין אם הוא מכיר אותה.  
בסוף, המראיין רוצה לראות את היכולות שלך, ואם אתה מכיר את השאלה,  
זה לא מייצג לחברה את יכולת החשיבה שלך.  
יכולים לגלות את זה לבד במהלך הראיון, אבל מצד שני יש אנשים שמכירים את רוב הסגנונות של השאלות, אז אולי שווה ללכת על זה ולהרוויח את השאלה.  
שמעון הוסיף שלפעמים זו יכולה להיות ירייה ברגל, כי קרו מקרים שבנאדם אמר שהוא מכיר את השאלה, ואז פתר אותה לא טוב.   
אז אפשר ללכת בדרך האמצע, להגיד שאתה מכיר את השאלה ויש לך פתרון נאיבי אליה, ולנסות לשפר אותו.  
  
11. איזה שאלות טוב לשאול אם המראיין שואל אם יש כאלה?  
טכנולוגיה של החברה, שואל על סדר היום של אותו תפקיד..   
חוץ מזה שזה מעיד על סקרנות חיובית, יכול להיות שזה יהיה חלק אינטגרלי מהחיים שלך וכך תבין לאן אתה הולך.  
  
  
תודה רבה לקהילת "כולא לייק", לשמעון מויאל, וכמובן לאבי לואיס!